PATVIRTINTA

Vilniaus rajono savivaldybės tarybos

2022 m. rugpjūčio 26 d.

sprendimu Nr. T3-248

**PRIĖMIMO Į VILNIAUS RAJONO SPORTO CENTRĄ**

**TVARKOS APRAŠAS**

**I. SKYRIUS**

**BENDROSIOS NUOSTATOS**

1. Priėmimo į Vilniaus rajono sporto centrą (toliau – Centras) tvarkos aprašas (toliau – Aprašas) reglamentuoja mokinių, jaunuolių ir suaugusių (toliau – Sportininkai) priėmimo į Centrą pagal neformalųjį ir formalųjį švietimą papildančio sportinio ugdymo programas (toliau – Sportinio ugdymo programa) prašymų ir kitų dokumentų priėmimo, ugdymo proceso organizavimo ir Sportininkų išbraukimo iš sąrašų tvarką.
2. Aprašas parengtas vadovaujantis Lietuvos Respublikos švietimo įstatymu, Lietuvos Respublikos sporto įstatymu, Lietuvos Respublikos švietimo, mokslo ir sporto ministro įsakymais, Centro nuostatais ir kitais teisės aktais.
3. Apraše vartojamos sąvokos atitinka Lietuvos Respublikos sporto įstatyme, Apraše nurodytuose ir kituose teisės aktuose vartojamas sąvokas.

**II. SKYRIUS**

**PRIĖMIMO ORGANIZAVIMAS**

1. Sportininkai į Centrą priimami atsižvelgiant į Sportininkų ir/ar jų tėvų (globėjų, rūpintojų) pageidavimą lankyti pasirinktos sporto šakos užsiėmimus, sportininko gebėjimus, amžių, sportinio meistriškumo lygį, vietų skaičių mokymo grupėse.
2. Pirmumo teise į Centrą priimami Vilniaus rajono savivaldybės teritorijoje gyvenantys arba Vilniaus rajono ugdymo įstaigose besimokantys Sportininkai, esant laisvų vietų priimami Sportininkai iš kitų savivaldybių.
3. Centre sportinio ugdymo grupės sudaromos vadovaujantis Lietuvos Respublikos švietimo, mokslo ir sporto ministro 2019 m. rugsėjo 4 d. įsakymu Nr. V-976 patvirtintų Sportinio ugdymo organizavimo rekomendacijų 1 priedu.
4. Priėmimas į Centrą:
   1. pagrindinis priėmimas vykdomas iki rugsėjo 1 d.;
   2. esant laisvų vietų ugdymo grupėse, Sportininkų priėmimas vyksta visus ugdymo metus, neviršijant nustatyto galiojančio optimalaus Sportininku skaičiaus grupėse.
5. Pageidaujantys ugdytis Centre direktoriui pateikia prašymą (Aprašo 1 priedas), sveikatos patikrinimo medicininę pažymą, sportininko gimimo liudijimo, paso ar asmens tapatybės kortelės kopiją ir vieno iš tėvų (rūpintojų) rašytinį sutikimą (kai prašymą teikia 14–18 metų Sportininkas).
   1. prašymą teikia pats sportininkas nuo 14 iki 18 metų – turintis vieno iš tėvų (rūpintojų) raštišką sutikimą; vyresnis nei 18 m. – prašymą pateikia pats. Prašymą už Sportininką iki 14 metų pasirašo vienas iš tėvų (globėjų).
   2. prašyme nurodoma: Sportininko vardas, pavardė, gimimo data, gyvenamosios vietos adresas, telefono numeris, elektroninis paštas ir pasirinktos sporto šakos pavadinimas.
6. Pateikus Aprašo 8 punkte nurodytus dokumentus, su Sportininku ar jo teisėtu atstovu iki pirmos ugdymo dienos sudaroma Sutartis (Aprašo 2 priedas). Sutartyje nurodomos sutarties šalys, Sportininko ar Sportininko tėvų (globėjų, rūpintojų) telefonas ir/ar el. pašto adresas, Sportininko gimimo data, ugdymo programa, Centro ir Sportininko ar Sportininko tėvų (globėjų, rūpintojų) įsipareigojimai ir atsakomybė.
7. Sportininkas nuo 14 iki 18 metų sutartį pasirašo pats, turėdamas vieno iš tėvų (rūpintojų) sutikimą. Sutikimas išreiškiamas arba pasirašant ant pačios sutarties, arba pateikiant atskirą tėvų (rūpintojų) sutikimą. Nuo 18 metų Sportininkas sutartį pasirašo pats. Sutartį už Sportininką iki 14 metų pasirašo vienas iš Sportininko tėvų (globėjų).
8. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
9. Sutartis sudaroma dviem vienodą teisinę galią turinčiais egzemplioriais – po vieną kiekvienai šaliai.
10. Abu sutarties egzempliorius pasirašo Centro direktorius ir prašymo teikėjas.
11. Prašymai ir Sutartys registruojamos teisės aktų nustatyta tvarka.
12. Sportininkų priėmimas ir paskyrimas į ugdymo grupes įforminamas Centro direktoriaus įsakymu.
13. Informacija apie Sportininkų priėmimą į Centrą teikiama Centro interneto svetainėje.

**III. SKYRIUS**

**UGDYMO PROCESO ETAPAI**

1. Sportinis ugdymas Centre organizuojamas pagal patvirtintą sportinio ugdymo planą.
2. Sportinio ugdymo planas sudaromos atsižvelgiant į Lietuvos Respublikos švietimo, mokslo ir sporto ministro patvirtintas Sportinio ugdymo organizavimo rekomendacijas (2019 m. rugsėjo 4 d. įsakymas Nr. V-976) ir kitus teisės aktus.
3. Asmenys priimami į du Sportinio ugdymo etapus:
   1. I etapas: meistriškumo tobulinimas (MT). Šis etapas skiriamas iki 18 metų amžiaus sportininkams ir 18 metų ir vyresniems sportininkams įvykdžiusiems atitinkamas meistriškumo pakopas, vadovaujantis Lietuvos Respublikos švietimo, mokslo ir sporto ministro patvirtintų Sportinio ugdymo rekomendacijų 1 priedu.
   2. II etapas: aukšto meistriškumo (AM). Šis etapas skiriamas 18 metų ir vyresniems sportininkams, įvykdžiusiems atitinkamas meistriškumo pakopas, vadovaujantis Lietuvos Respublikos švietimo, mokslo ir sporto ministro patvirtintų Sportinio ugdymo rekomendacijų 1 priedu.

**IV. SKYRIUS**

**SPORTININKŲ IŠBRAUKIMAS ARBA PAŠALINIMAS**

**IŠ CENTRO SPORTININKŲ SĄRAŠŲ**

1. Sportininkas gali būti išbraukiamas iš Centro sportininkų sąrašų pateikus raštišką prašymą. Sportininkas nuo 14 iki 18 metų prašymą gali pateikti pats, turėdamas raštišką vieno iš tėvų (rūpintojų) sutikimą, nuo 18 metų – pats Sportininkas. Prašymą už Sportininką iki 14 metų teikia vienas iš tėvų (globėjų).
2. Sportininkai šalinami iš Centro:
   1. už šiurkštų sutarties sąlygų, Centro nuostatų ir vidaus tvarkos taisyklių pažeidimą. Kilus ginčui tarp Centro ir Sportininko, jo tėvų (globėjų, rūpintojų) dėl pažeidimų laikytinų šiurkščiais, Centro direktorius pateikia ginčą spręsti Centro tarybai;
   2. Centro trenerio prašymu už treniruočių nelankymą be pateisinamos priežasties (daugiau kaip 20 kalendorinių dienų iš eilės).
   3. Jeigu Sportininkas vartoja draudžiamas medicininės medžiagas, preparatus ir metodus.
3. Sportininkų išbraukimas ir pašalinimas iš Centro įforminamas Centro direktoriaus įsakymu.

**V. SKYRIUS**

**BAIGIAMOSIOS NUOSTATOS**

1. Aprašas skelbiamas Teisės aktų registre ir Centro interneto svetainėje.
2. Aprašo vykdymą prižiūri Vilniaus rajono savivaldybės administracijos Kultūros, sporto ir turizmo skyrius.
3. Šiame Apraše nenumatyti atvejai sprendžiami teisės aktų nustatyta tvarka.
4. Aprašas gali būti keičiamas pasikeitus teisės aktams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_